The Weekly Horoscope - Astrodienst Gastgebruiker u1336847735
5-mei-2016, 01:45 UT/GMT Voortbestaan van Afrikaans as onderrigtaal - Afrikaans.com
Die vernaamste standpunte in die huidige aktuele debat oor Afrikaans as onderrigtaal het ‘n konteks en ‘n agtergrond. Die gebeure by die Universiteit van Stellenbosch het die debat oor die plek van Afrikaans in Suid-Afrika op die spits gedryf – nie net as onderrigtaal nie, maar ook of die taal gaan oorleef. Die debat kan soos volg opgesom word:
Die kern van die debat gaan oor die gebruik van Standaardafrikaans. Dit is belangrik om te weet dat Afrikaans uit verskeie vorme (variante) bestaan. Naas Standaardafrikaans wat die hoër funksies vervul – soos in die beroepswêreld of as onderrigtaal – is daar talle ander vorme wat byvoorbeeld in verskillende streke of gebruikersgroepe gepraat word.
Studente van die Universiteit Stellenbosch en omliggende universiteite, asook leerders uit Worcester, het onder leiding van Marius Swart, taalbeplanningskundige van die departement Afrikaans en Nederlands aan die Universiteit Stellenbosch, het hul opinies oor die taaldebat gelug.
Die studente stem saam dat Afrikaans as moderne akademiese taal behou moet word – om opvoedkundige redes maar ook omdat die taal se infrastruktuur ŉ waardevolle bate is.
Hieronder is skakels na ‘n verskeidenheid debatte en menings oor die voortbestaan van Afrikaans:
Kan Afrikaans floreer as hy sy status as universiteitstaal verloor? Jean Oosthuizen: Universiteitseminaar – LitNet
Danie Langner: Afrikaans is ‘n taal van hoop. Die artikel is oorspronklik gepubliseer in die boek: Hoekom Afrikaans?
Hoe lyk die toekoms van Afrikaans in 2016? (Onderhoud deur Inge Strydom – Solidariteit – met Anne-Marie Beukes en Alana Bailey).
Toekoms van Afrikaanse skole in die kollig – verskeie menings. Netwerk24.
Danny Titus: US-taalbeleid: Op soek na ‘n ronde tafel – LitNet
* Standpunte met dank aan Tom McLachlan – Hy is ’n beroepstaalpraktisyn met 40 jaar ondervinding in verskillende ruimtes in dié beroep en was 18 jaar lank lid van die SA Akademie vir Wetenskap en Kuns se Taalkommissie, waarvan hy by sy uittrede die voorsitter was.